Klenteng Tjen Ling Kiong utawa Zhen Ling Gong, sinebut uga kanthi jeneng Klenteng Poncowinatan, ya iku papan ngibadah agama Khonghucu kang mapan ing Kitha Yogyakarta. Klenteng iki mapan ing wewengkon Poncowinatan kang misuwur minangka laladan Pecinan lan minangka kelenteng tuwa dhéwé ing Yogyakarta. Kongco kang dipuja ing Kelenteng iki ya iku Kwan Tie Koen.